Al tartend en kogg'lend van suid na noord
N� die sukses van As jy blind is hoe weet jy wanneer om jou sigaret te ash by KKNK en Aardklop 2003, asook die spookhuisstuk De Familie Wagenaer by KKNK 2004, is die jong teatergeselskap Tart 'n Koggel Produksies bekend vir hul performance art.
En by Aardklop 2004 is die groep terug met 'n nuwe, waansinnige vertoning, Skroothonde, postapokaliptiese vermaak in vyf tonele wat binne 'n skrootwerf (Ernst Scrap Metal) afspeel. Vervoer word deur Aardklop-bussies voorsien wat van die Aardklop-pendelstasie vertrek.
Die gehoor word in klein groepe deur die skrootwerf gelei, waar hulle die kans kry om in intieme omstandighede met die karakters om te gaan. So ontvou 'n hele geskiedenis van 'n verlore samelewing. Die vertoning is ook vol kunswerke, vuurwerke en lewendige musiek - als geskep uit skroot.
Tart 'n Koggel bestaan uit Tertius Kapp, Vicky Davis, Lindy Downing, Anneke Senekal, Neels van Jaarsveld en KO Louw. Ook Deon van Zyl en Hanelia Grobler is in di� rolverdeling. Frans Kruger is die musikant en Willem Anker staan pa vir die teks.
Tart 'n Koggel is ook vanjaar by Aardklop te sien met die omstrede drama Terre'blanche, 'n dwars kyk na die AWB. Hierdie opspraakwekkende teks, geskryf deur Kapp, ondersoek die private en openbare beeld van Eug�ne Terre'blanche soos hy waargeneem is deur die media, sy volgelinge en vriende. Terre'blanche het gedebuteer op vanjaar se KKNK, waar dit goed ontvang is. Met Neels van Jaarsveld, Vicky Davis, Deon van Zyl, Anneke Senekal en Tertius Kapp. Regie deur Lindy Downing.
Maar voor die groep die gehore van Potchefstroom aandurf, gaan hulle eers 'n draai maak op die Kaapse Vlakte by die Suidoosterfees, waar hulle hul tweede interaktiewe spookteater aanpak.
In St Mary's oorvleuel die hede en verlede op 'n groteske manier om aan die gehoor die hartseerverhaal van die klooster se inwoners te vertel. Soos in vorige Tart 'n Koggel-stukke word die grens tussen gehoor en opvoering versit - die gebeure speel voor, agter, en tussen gehoorlede af, om aan die werklikheid van spookverskynsels gestand te doen.
Die honde het begin tjank, en wou nie ophou nie. Die reuk van gebrande lappe, muwwe brood. En stemme van die verlede, fluisterstories �.